open-index/open-wikipedia-markdown huggingface dataset:
Բոբիկը գնացել է Բարբոսին հյուր (մուլտֆիլմ)

**Բոբիկը գնացել է Բարբոսին հյուր** (), խորհրդային մուլտֆիլմ, որը նկարահանվել է 1977 թվականին, ռեժիսոր Վլադիմիր Պոպովի կողմից, ըստ Նիկոլայ Նոսովի համանուն պատմվածքի։

## Սյուժե
Վաղ առավոտյան պապիկը զբոսնելու է տանում իր սիրելի ընտանի կենդանուն` Բարբոսին։ Հետո նրան թողում է տանը մենակ, իսկ ինքը հեռանում է մինչև երեկո, Բարբոսին թողնելով «տիրոջ փոխարեն»։ Բարբոսը միայնակ ձանձրանում է և հյուր է կանչում փողոցային շուն Բոբիկին։ Բարբոսն իրեն պատկերացնում է որպես տան տեր և անքաղաքավարիորեն դատարկում է սառնարանը, հատակին թափված խյուսի վրա կազմակերպում է սահք, ասելով. «Իսկ ի՞նչ կարող է անել պապիկը։ Այստեղ ամեն ինչ ինձ է պատկանում» և «Իսկ եթե պապիկն ինձ չենթարկվի, ապա ես նրան ավելով կխփեմ»` ամեն կերպ փորձելով զարմացնել Բոբիկին։

Քանդելով հնարավոր և անհնար ամեն ինչ, հերոսները պառկում են պապիկի մահճակալին քնելու և մի երազ են տեսնում, որում նրանք Բարբոսի տիրոջը` պապիկին, վզկապով տանում ու երգում են.

«Մարդը շան ընկերն է, դա գիտեն բոլորը
Բոլորին հասկանալի է, ինչպես երկու անգամ երկուսը, նրանից բարի արարած չկա
Թաթն առաջինն է տալիս, նյարդերին ազատություն չի տալիս
Դեռ ոչ ոք չի նկատել, որպեսզի նա գոնե մեկ անգամ մռնչա
Նա չի հաչում, չի կծում, անցնողների վրա չի հարձակվում,
Կատուների վրա զրո ուշադրություն. այ քեզ դաստիարակություն»

Երեկոյան պապիկը վերադառնում է տուն, և տեսնելով, թե ինչ են արել շները տանը, Բարբոսին կատաղության պահին կոշիկով հարվածում է։ Բոբիկը պատուհանից փախչում է, իսկ նրա հետևից թռչում է ավելը։

Պապիկը նստել էր ճոճաթոռին, դիտում էր կատարվածն ու չգիտեր թե ինչ անել։ Լսվում է զանգի ձայնը, Բարբոսը պոչը թափ տալով բերում է պապիկի կոշիկները, իսկ դռան մոտ նստած էր մեղավոր Բոբիկը, ով ատամներով բռնել էր ավելը, և պապիկը նրանց ներում է։

## Դերերը հնչյունավորել են
* Յուրի Նիկուլին` *Բոբիկ*
* Օլեգ Տաբակով` *Բարբոս, պապիկ*

## Հեղինակներ
* Սցենարի և երգերի տեքստերի հեղինակ` Միխայիլ Լիբին
* Ռեժիսոր` Վլադիմիր Պոպով
* Բեմադրող նկարիչներ` Նիկոլայ Երիկալով, Լևոն Խաչատրյան
* Անիմատորներ` Մարինա Ռոգովա, Նիկոլայ Ֆյոդորով, Օլեգ Կոմարով, Ֆյոդոր Ելդինով, Սերգեյ Մարակասով, Նատալյա Բագամոլովա, Էլվիրա Մասլովա
* Օպերատոր` Քաբուլ Ռասուլով
* Կոմպոզիտոր` Վլադիմիր Կոմարով
* Հնչյունային օպերատոր` Բորիս Ֆիլչիկով
* Մոնտաժող` Նատալյա Ստեպանցևա
* Խմբագիր` Ռաիսա Ֆրիչինսկայա
* Տնօրեն` Ֆյոդոր Իվանով

## Գնահատականներ
Խոսելով Վլադիմիր Պոպովի աշխատանքների մասին առհասարակ և «Բոբիկը գնացել է Բարբոսին հյուր» մուլտֆիլմի մասին մասնավորապես` կինոգետ Սերգեյ Կապկովը նշում է, որ նրանք «հումորիստական են, առանձնանում են հետաքրքիր սյուժեներով, հյութեղ բնավորությամբ, թեթև, վառ նկարներով և երաժշտականությամբ»։

## Վերաթողարկում DVD ձևաչափով
2005 թվականին մուլտֆիլմն ընդգրկվել է «Բարբոսը և ընկերները» մուլտֆիլմերի ժողովածուում և DVD ձևաչափով վերաթողարկվել է «Սոյուզմուլտֆիլմ» ստուդիայի կողմից։

## Աուդիոհեքիաթ
1990-ականներին «Twic Lyrec» ընկերության կողմից աուդիոսկավառակներով թողարկվել է նույնանուն մուլտֆիլմի աուդիոհեքիաթը` Ալեքսանդր Պոժարովի տեքստով։

## Ծանոթագրություններ

## Գրականություն
* 
* 

* 

* 

Կատեգորիա:1977 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր շների մասին
Կատեգորիա:Ռուսերեն մուլտֆիլմեր
Ավոդա

«**Ավոդա**» (‏‎ «գործ», «աշխատանք»), լրիվ անվանումը՝ **Իսրայելյան աշխատանքի կուսակցություն** (, Միֆլեգետ ՀաԱվոդա ՀաԻսրայելիմ), ձախ կենտրոնամետ իսրայելական քաղաքական կուսակցություն։ Համարվում է սոցիալ-դեմոկրատական և սիոնիստական կուսակցություն, որը կողմնակից է տնտեսական զարգացման «Երրորդ ուղու» տեսությանը։ «Ավոդան» մտնում է Սոցիալիստական ինտերնացիոնալի կազմի մեջ։ Հիմնադրվել է 1968 թվականին մի քանի կուսակցությունների միավորման միջոցով («ՄԱՊԱՅ» կուսակցության հիման վրա), որը նախկինում կոչվում էր «Մաարախ»։ Սակայն արդեն 1969 թվականին «Ավոդան» «Մապամ»- հետ ընդգրկվեց նոր դաշինքի մեջ, որը ստացավ «Մաարախ» անվանումը, և այդպես գոյատևեց մինչև 1991 թվականը, «Մաարամ»-ի լուծարումը։  
  
Մինչև 1977 թվականը «Մաարախ»-ը եղել է իշխող կուսակցություն, իսկ 1992-1996 և 1999-2000 թվականներին ղեկավարել է կառավարական կոալիցիան։

2009 թվականի Քնեսեթի 18-րդ գումարման խորհրդարանական ընտրություններում նախորդ 17-րդ գումարման համեմատ կորցնելով 6 մանդատ, կուսակցության լուծարման հետևանքով հեռացան ևս 5 խորհրդարանականներ, որի հետևանքով 2011 թվականի հունվարի 17-ին Ավոդա կուսակցության օրենսդրական ներկայացվածությունը նվազեց, հասնելով 8 մարդու և այն դարձավ մեծությամբ 5-րդ քաղաքական ուժը իսրայելական խորհրդարանում։ 2011 թվականի հունվարի 17-ին Ավոդա կուսակցությունից դուրս եկան հետևյալ խորհրդարանականները և կոալիցիոն կառավարության անդամները`  
* Էխուդ Բարաք
* Մաթան Վիլնաի 
* Շալոմ  Սիմխոն  
* Օրիտ Նոկեդ 
* Էյնատ Վիլֆ 
Քնեսեթի 19-րդ գումարման խորհրդարանական ընտրություններում Ավոդան ստացավ 15 մանդատ, դառնալով մեծությամբ երրորդ կուսակցությունը քնեսեթում։ 2014 թվականի դեկտեմբերի 10-ին  Ավոդան միավորվեց Խա-Թունա կուսակցության հետ կազմավորելով «Սիոնիստական ճամբար» դաշինքը՝ նպատակ ունենալով ստեղծել խոշոր ձախ ցենտրիստական դաշինք, որը պետք է ղեկավարեր 34-րդ կառավարությունը առաջիկա ընտրություններից հետո։ Ընտրություններում դաշինքը ստացավ 24 մանդատ (որից 19-ը Ավոդայից), գրավելով երկրորդ տեղը, զիջելով 30 մանդատ ստացած Լիկուդ կուսակցությանը։

## Party leaders

* Լևի Էշկոլ 1968-1969 
* Գոլդա Մեիր 1969-1974 
* Իցհակ Ռաբին 1974-1977 
* Շիմոն Պերես 1977-1992 
* Իցհակ Ռաբին 1992-1995
* Շիմոն Պերես 1995-1997
* Էխուդ Բարաք 1997-2001

* Բինյամին Բեն-Էլիզեր 2001-2002
* Ամրան Միցնա 2002-2003
* Շիմոն Պերես 2003-2005
* Ամիր Պերեց 2005-2007
* Էխուդ Բարաք 2007-2011
* Միխաել Հարիշ 2011 (*գործող*)
* Շելի Յախիմովիչ 2011-2013
* Իցխակ Հերցոգ 2013-2017
* Ավի Գաբայ 2017-այժմ

## Այլ նշանավոր անդամներ
Նշանավոր նախկին անդամներ՝

* Յիգալ Ալոն 
* Մոշե Դայան
* Աբբան Էվան 
* Խայիմ Հերցոգ

* Էֆրայիմ Քացիր
* Յիցակ Նավոն 
* Զալման Շազար 
* Էզեր Վայցման

## Ընտրության արդյունքներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1968 հիմնադրումներ Իսրայելում
Կատեգորիա:1968 հիմնադրված կուսակցություններ
Կատեգորիա:Ավոդա
Կատեգորիա:Լեյբորիստական կուսակցություններ
Կատեգորիա:Կուսակցություններ այբբենական կարգով
Կատեգորիա:Սոցիալիստական ինտերնացիոնալ
Ջիմ Փրայս

**Ջեյմս «Ջիմ» Փրայս** (, ), ամերիկացի պրոֆեսիոնալ բասկետբոլիստ։

## Խաղացողի կարիերա
Խաղացել է խաղարկողի դիրքում։ Սովորել է Լուիսվիլի համալսարանում։ 1972 թվականի NBA դրաֆթի ժամանակ ընտրվել է «Լոս Անջելես Լեյքերս» ակումբի կողմից՝ 16-րդ համարի ներքո։ Հետագայում հանդես է եկել «Միլոուքի Բաքս», «Բուֆալո Բրեյվզ», «Դենվեր Նագեթս» և «Դետրոյթ Փիստոնս» ակումբների կազմում։ NBA-ում, ընդհանուր առմամբ, անցկացրել է 7 մրցաշրջան։ Մեկ անգամ մասնակցել է NBA բոլոր աստղերի խաղին (1975)։ Ընդգրկվել է NBA սկսնակների առաջին հավաքականի մեջ (1973): 1974 թվականին ընդգրկվել է NBA բոլոր աստղերի պաշտպանության երկրորդ հավաքականի մեջ։ 1972 թվականին ընդգրկվել է NCAA երկրորդ համաամերիկյան հավաքականի մեջ։ NBA կարիերայի ընթացքում, ընդհանուր առմամբ, խաղացել է 510 խաղ, որոնցում հավաքել է 5088 միավոր (10,0 մ/խ), կատարել 1566 անդրադարձ, 1886 փոխանցում, 724 խլում և 126 բլոկշոտ։

## NBA կարիերայի ցուցանիշներ

### Ամենամյա մրցաշրջան

### Փլեյ Օֆ

## Ծանոթագրություններ

## Արտաքին հղումներ
* Վիճակագրությունը NBA.com կայքում

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Միլուոքի Բաքսի բասկետբոլիստներ
Կատեգորիա:Դենվեր Նագեթսի բասկետբոլիստներ
Կատեգորիա:Դետրոյթ Փիստոնսի բասկետբոլիստներ
Նարնջագույն վզիկ

**«Նարնջագույն վզիկ»** (), խորհրդային նկարված մուլտֆիլմ՝ ստեղծված 1954 թվականին։ Վիտալի Բիանկիի համանուն հեքիաթի էկրանավորումն է, որը նկարահանվել է Ալեքսանդրա Սնեժկո-Բլոցկայայի և Վլադիմիր Պոլկովնիկովի կողմից։

## Սյուժե
Կաքավների երկու զույգ՝ Բրովկիններն ու Պոդկովկինները, ունենում են տասներկուական ճուտ։ Պոդկովկինները ծանոթանում են արտույտի հետ, իսկ երկու Բրովկիններին սպանում է բազեն։ Պոդկովկինի կինը՝ Նարնջագույն վզիկը, որոշում է որդեգրել նրանց ճուտերին և նրանց պահել ինչպես իր սեփականներին։ Աշնանը նա կաքավների ժողովին տանում է քսանչորս ճուտերի, և նրան ընտրում են գլխավոր հավամայր։

## Հետաքրքիր փաստեր
*  Ճուռակի հետի տեսարանն ու ճուտերի պատճառով վեճը հղում են Վիտալի Բիանկիի մեկ այլ պատմվածքի, որ կոչվում է «Ում քիթն է ավելի լավը» ()։

## Ստեղծողներ

## Վերահնչյունավորում
2001 թվականին մուլտֆիլմը վերականգնվել է ու վերահնչյունավորվել «Студия АС» և «Детский сеанс 1» ընկերությունների կողմից։ Նոր տարբերակում ամբողջովին փոխվել է ֆոնոգրաման, վերահնչյունավորմանը մասնակցել են ժամանակակից դերասանենր (Վլադիմիր Կոնկին, Բորիս Տոկարև, Իրինա Մալիկովա, Ժաննա Բալաշովա, Ալեքսանդր Կոտով, Վիտալի Օվանեսով), տիտրերում փոխվել են հնչյունային ռեժիսորի և հնչյունավորմանը մասնակցած դերասանների անունները։ Վերահնչյունավորումը խիստ բացասական արձագանքների է արժանացել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից։ Վերականգնման որակը նույնպես երբեմն ենթարկվում է քննադատության։

## Թողարկում
* Մուլտֆիլմը սովորաբար թողարկվել է տեսաերիզով PAL համակարգում։ 1990-ական թվականների սկզբին մուլտֆիլմը թողարկվել է տեսաերիզներով «Крупный план» կինոմիության կողմից, 1990-ական թվականների կեսերին՝ «Լավագույն խորհրդային մուլտֆիլմեր» VHS-հավաքածուում Studio PRO Video-ի կողմից։ 1990-ական թվականների կեսերին մուլտֆիլմը թողարկվել է նաև «Սոյուզմուլտֆիլմ» ստուդիայի մուլտֆիլմերի հավաքածուում VHS-ով «Союз» ստուդիայի կողմից։
* 2001 թվականին մուլտֆիլմը վերականգնվել է ու թողարկվել DVD-սկավառակներով երկու տարբերակով՝ օրիգինալը Dolby Mono ձայնով և վերահնչյունավորվածը Dolby Surround 5.1 ձայնով։
* Մուլտֆիլմը թողարկվել է DVD-ով «Սիրելի հեքիաթ։ Գորշ վզիկը» () հավաքածուում, Սոյուզմուլտֆիլմ։

## Մուլտֆիլմի մասին
1950-ական թվականների առաջին կեսին նկարահանվել են այնպիսի հայտնի ժապավեններ, ինչպիսիք են Մ. Ցեխանովսկու «Հեքիաթ ձկնորսի և ձկան մասին» (1950) և «Կաշտանկան» (1952), Լ. Ատամանովի «Ալվան ծաղիկը» (1952) և «Ոսկե այծքաղը» (1954), Ա. Իվանովի «Պապն ու թոռը» (1950), Վ. Պոլկովնիկովի և Ա. Սնեժկո-Բլոցկայայի «Նարնջագույն վզիկը» և այլն։

## Գրականություն
*  *Н. Эрдман* «Оранжевое горлышко» — стр. 149-168. Иллюстрации и текст по мультфильму.

## Ծանոթագրություններ

## Արտաքին հղումներ
* 
* Мультфильм Оранжевое горлышко смотреть онлайн на сайте Мультики
* 

Կատեգորիա:1954 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդրա Սնեժկո-Բլոցկայայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Վլադիմիր Պոլկովնիկովի մուլտֆիլմեր
Հաջողությո՜ւն, Չարլի՛։ Սուրբ ծնունդ է

**Հաջողությո՜ւն, Չարլի՛: Սուրբ ծնունդ է** (), ամերիկական կինոկատակերգություն՝ նկարված «Բռնվիր, Չարլի» (2010) հեռուստասերիալի մոտիվներով։ Ֆիլմի պրեմիերան կայացել է 2011 թվականի դեկտեմբերի երկուսին Disney Channel–ով։

## Սյուժե
Դանկանները Դենվերում գտնվող իրենց հարազատ տնից գնում են ճամփորդության Պալմ–Սփրինգս, որտեղ ապրում էին Էմիի ծնողները։ Ինքնաթիռում հայտնում են, որ ինքնաթիռը ծանրաբեռնված է և Թեդին դառնում է կամավոր, իսկ Էմմին, աղջկա համար անհանգստանալով, գնում է նրա հետ։ Այսպիսով Պի-Ջեյը, Գեյբը, Բոբը և փոքրիկ Չարլին ճանապարհ են ընկնում Պալմ-Սփրինգս, առանց նրանց։ Ինչպես և խոստացել էր ընկերությունը, անվճար տոմս տրամադրվում է միայն Թեդիին, իսկ Էմին մնում է առանց դրա։ Հարկ է լինում դիմել ուժի։ Վերջիվերջո նրանց դուրս են անում և նրանք որոշում են, որ Պալմ–Սփրինգս կհասնեն ինքնուրույն։ Թեդին մոր հետ հեծանիվ քշելով և ավտոբուսով հասնում է Լաս Վեգաս։ Այնտեղ նրանցից գողանում են իրերը և գումարը, և Թեդին որոշում է փող վաստակել՝ սուրբծննդյան երգեր կատարելով։ Նրա մոտ ոչինչ չի ստացվում և խաղի մեջ է մտնում Էմմին։ Գումար վաստակելով և իրենց իրերը գտնելով՝ նրանց հաջողվում է հասնել ճանապարհին գտնվող սրճարան։ Իսկ այդ ժամանակ, որպեսզի օգնի կնոջն ու դստերը, Բոբը տղաների հետ մեքենա է վերցնում և գնում նրանց հետևից։ Ճանապարհին նրանք ընկնում են Գեյբի պաշտած խաղի «խաղամոլների» ծուղակը։ Նրանց հաջողվում է հաղթել բոլոր թշնամիներին և հասնել Թեդիին և Էմիին։ Այդ ընթացքում գալիս են Էմիի ծնողները, և Պետունյան (Էմիի մայրը), գտնում է հենց այդ աստղը։ Ամեն ինչ ավարտվում է լավ․ ինչպես և ուզում էին Դանկանները, ընտանիքը դիմավորում է Ամանորը ընտանեկան շրջանակում։ Վերջում Էմին և Բոբը հայտնում են հրաշալի նորություն․ ընտանիքում հայտնվելու է ևս մեկ Դանկան։

## Դերերում
* Թեդի — Բրիդջիտ Մենդլեր 
* Էմի — Լի Էլլին Բեյքեր
* Գեյբ — Բրեդլի Սթիվեն Պերի 
* Չարլի — Միա Տալերիկո
* Պետունյա — Դեբրա Մոնկ
* Հենկ — Մայքլ Կեգան
* Բոբ — Էրիկ Ալլան Կրամեր
* Պի–Ջեյ — Ջեյսոն Դոլլի

## Թողարկումներ

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2011 ֆիլմեր
Կատեգորիա:Disney հեռուստաալիքի օրիգինալ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Անգլերեն ֆիլմեր
Կատեգորիա:Ընտանեկան ֆիլմեր
Կատեգորիա:Կինոկատակերգություններ
Կատեգորիա:Սուրբծննդյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Ջիմ Փրայս (այլ կիրառումներ)

**Ջիմ Փրայս** կարող է վերաբերվել.

* Ջիմ Փրայս (1847-1925), բեյսբոլային «Նյու Յորք Գոթեմս» ակումբի ամերիկացի մենեջեր։
* Ջիմ Փրայս (ծնվ. 1941), ամերիկացի բեյսբոլիստ։
* Ջիմ Փրայս (ծնվ. 1945), ամերիկացի պրոդյուսեր։
* Ջիմ Փրայս (ծնվ. 1949), ամերիկացի բասկետբոլիստ, որը հանդես է եկել NBA-ում 1972-1979 թվականներին։ 
* Ջիմ Փրայս (ծնվ. 1966), ամերիկացի ֆուտբոլիստ։
Խայս Բլոմ

**Խայսբրեխտ Թայմեն Մաթիաս "Խայս" Բլոմ** (, , առավել հայտնի է որպես **Խայս Բլոմ**), հոլանդացի դերասան։ Առավել հայտնի է 2014 թվականին «Տղաներ» դրամատիկ ֆիլմում խաղացած Զայգելի դերով։

## Գործունեություն
2007-2009 թվականներին նկարահանվել է *Ciske de Rat* մյուզիքլում։ 2011 թվականին Խայս Բլումը ստացել է իր առաջին կինոդերը Մարիա Պեետերսի «Որդի» լիամետրաժ ֆիլմում։ 2012 թվականին խաղացել է դերեր "Urfeld" և "Eine Frau verschwindet" ֆիլմերում։ Գլխավոր դերում է հանդես եկել նիդերլանդական «Jongens» (թարգմ․՝ «*Տղաներ»*) ֆիլմում, որտեղ մարմնավորել է Զիգերին, և որի շնորհիվ էլ իր երկրում հայտնիություն է ձեռք բերել։ 2014 թվականին ընկերների և ընտանիքի հետ նկարահանել է «Արկած» կարճամետրաժ ֆիլմը, որտեղ խաղացել է *Թայմենի* դերը․ Խայսը այս անունը հետագայում սկսել է օգտագործել որպես միջին անուն։

Այլ նշանավոր գործերի մեջ են մտնում «Kankerlijers» ֆիլմից Օլիվիերի և «Նենա» ֆիլմից Կառլոյի դերերը, որի հեղինակը Սասկիա Դիսինգն է։ 2014 թվականին Խայս Բլոմը խաղացել է «Analgesics» ֆիլմում, որը հիմնված էր Քերի Սլիի գրքի հիման վրա։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Բեմական կեղծանուններ
Կատեգորիա:Հեռուստատեսային դերասաններ
Կատեգորիա:Հոլանդացի դերասաններ
Կատեգորիա:Նիդերլանդացի դերասաններ
Դավիթ Անանյան

**Դավիթ Սանասարի Անանյան** (), հայ պետական գործիչ, տնտեսագետ, ՀՀ պետական եկամուտների կոմիտեի նախկին նախագահ։

## Կրթություն
1988-1993 թվականներին սովորել է Հայաստանի պետական տնտեսագիտական համալսարանում։ Ստացել է «ֆինանսներ և վարկ» մասնագիտացում, տնտեսագետի որակավորում։ 2003-2004 թվականներին եղել է ՀՀ ֆինանսների և էկոնոմիկայի նախարարության Տնտեսական հետազոտությունների ինստիտուտի հայցորդ։ 2004 թվականին ստացել է տնտեսագիտության թեկնածուի գիտական աստիճան։

## Աշխատանքային գործունեություն
2004 թվականից դասավանդել է «Հայաստանում ֆրանսիական համալսարան» հիմնադրամում, «Հաշվապահների ուսուցման միջազգային կենտրոն» հիմնադրամում և Երևանի պետական համալսարանում։

2016-2018 թվականներին զբաղեցրել է ՀՀ ֆինանսների նախարարի տեղակալի պաշտոնը։

2018 թվականի մայիսին ՀՀ վարչապետ Նիկոլ Փաշինյանի որոշմամբ նշանակվել է ՀՀ ՊԵԿ նախագահ։

## Ընտանիք
Ամուսնացած է, ունի երկու դուստր և որդի։

## Ծանոթագրություններ

Կատեգորիա:ԵՊՀ դասախոսներ
Կատեգորիա:ՀՊՏՀ շրջանավարտներ
Կատեգորիա:Հայ պետական գործիչներ
Կատեգորիա:Հայ տնտեսագետներ
Կատեգորիա:Տնտեսագիտության թեկնածուներ
Մայք Դևիս (այլ կիրառումներ)

**Մայք Դևիս** կարող է վերաբերվել.

* Մայք Դևիս (ծնվ. 1956), ամերիկացի ֆուտբոլիստ, որը խաղացել է NFL-ում 1977-1987 թվականներին։
* Մայք Դևիս (ծնվ. 1944), ամերիկացի բասկետբոլիստ, որը խաղացել է NBA-ում 1969-1972 թվականներին։
* Մայք Դևիս (ծնվ. 1959), ամերիկացի բեյսբոլիստ, որը խաղացել է MLB-ում 1980-1989 թվականներին։
Գյուղական փողոց (նկար)

**«Գյուղական փողոց»** (), ռուս գեղանկարիչ Ֆեոդոր Վասիլևի նկարներից։ Հեղինակը կտավը վրձնել է 1868 թվականին։ Յուղաներկով կտավի չափերն են՝ 52,5 × 44,5 (ըստ այլ տվյալների՝ ):

Այսօր «Գյուղական փողոց» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

## Պատմություն
«Գյուղական փողոց» ստեղծագործությունը հեղինակը վրձնել է տասնութ տարեկան հասակում։ 1868 թվականին Վասիլևը սկսել է անդրադառնալ գյուղական թեմատիկային։ Դրա վրա ազդել է այն փաստը, որ հեղինակը նկարիչ Իվան Շիշկինի հետ միասին 1867 թվականին եղել է Վալաամ կղզում, իսկ 1868 թվականի ամառը նրանք անցկացրել են Կոստանտինովկա գյուղում, որ տեղակայված է Սանկտ Պետերբուրգից ոչ հեռու՝ Կրասնոյե Սելոյի մոտ (այժմ Գորելովոյի շրջանի կազմում): «Գյուղական փողոց» կտավից բացի նույն տարում Ֆեոդոր Վասիլևը ստեղծել է նաև այլ նկարներ։ Դրանցից են «Ամպրոպից հետո» () և «Հոտի վերադարձը»։
ձախից|մինի|250x250փքս|«Գյուղական փողոց» նկարը ԽՍՀՄ 1975 թվականին թողարկված նամականիշի վրա

## Նկարագիր
Կտավում հեղինակը վրձնել է ճանապարհ, որն անցնում է գյուղական տների միջով։ Ներքևի ձախ անկյունում նկարված է փայտյա հետիոտնային կամուրջ։ Հեռվում երևում են քայլող մարդիկ, իսկ ամենահեռվում՝ հորիզոնին՝ անտառեզր, որոնց վրա ոսկեգույն ամպեր են կուտակվել։

## Ծանոթագրություններ

## Արտաքին հղումներ
* «Գյուղական փողոց» նկարի մասին

Կատեգորիա:1868 նկարներ
Կատեգորիա:Բնանկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
Կատեգորիա:Ֆեոդոր Վասիլևի նկարներ
Արամ Բերբերյան-Դատև

**Արամ Բերբերյան-Դատև** (, ), բուլղարահայ կոմպոզիտոր, դաշնակահար, դիրիժոր և մանկավարժ։

## Կենսագրություն
[thumb|Արամ Բերբերյան-Դատևի հուշատախտակը [Վառնայում]]
Արամ Բերբերյան-Դատևը ծնվել է Վառնայում 1926 թվականի դեկտեմբերի 3-ին։ Սովորել է Բուլղարիայի ազգային երաժշտական ակադեմիայի դաշնամուրի և կոմպոզիցիայի բաժիններում (պրոֆեսոր Պանչո Վլադիգերովի արվեստանոց)։ Ակադեմիան ավարտել է 1956 թվականին։ Նվագակցել է բազմաթիվ երգիչների և նվագողների։ Ստեղծել է երաժշտական վոկալ խմբեր։ Բալետի դպրոցում կոնցերտմեյստեր է աշխատել։ Համգործակցել է Բուլղարիայի հայ համայնքի հետ։ 1951-1955 թվականներին Սոֆիայի «Երևան» երգչախմբի նվագակցողն ու դիրիժորի օգնականն է եղել։

Արամ Բերբերյան-Դատևը ղեկավարել է տարբեր երաժշտական երգչամբեր Շումենում, Վառնայում, Դոբրիչում, Սիլիստրայում, Պոպովոյում, Դևնյայում և այլ քաղաքներում։ Վառնայի, Դոբրիչի և Շումենի թատրոնների համար գրել է երաժշտություն։ Ստեղծել է պոպ-սիմֆոնիկ նվագախումբ։ 1970 թվականին վերադարձել է Վառնա և մինչև 1985 թվականը ղեկավարել է Մայակովսկու կենտրոնն ու Վառնայի հայկական համայնքը։ 1986-1988 թվականներին որպես երաժշտագետ ստեղծել և ղեկավարել է «Վառնա 86» կենտրոնը։ 1982 թվականից տեղափոխվել է Գերմանիա, որտեղ պրոֆեսորական կոչում է ստացել։

Հեղինակ է օպերետի, բալետի և վարիետեի ներկայացումների երաժշտության,  կանտատի, օրատորիայի, վոկալ ցիկլերի և երգերի, գործիքային երաժշտության, մանկական մյուզիքլների և այլն։

Մահացել է 2011 թվականի ապրիլի 21-ին Վառնայում։

## Ծանոթագրություններ

Կատեգորիա:Բուլղարահայ դաշնակահարներ
Կատեգորիա:Բուլղարահայ դիրիժորներ
Կատեգորիա:Բուլղարահայ կոմպոզիտորներ
Կատեգորիա:Բուլղարահայ մանկավարժներ
Կատեգորիա:Հայերը Վառնայում
Դուայթ Դևիս (այլ կիրառումներ)

**Դուայթ Դևիս** կարող է վերաբերվել.

* Դուայթ Դևիս (ծնվ. 1945), ամերիկացի քաղաքական գործիչ և թենիսիստ։
* Դուայթ Դևիս (ծնվ. 1949), ամերիկացի բասկետբոլիստ, որը խաղացել է NBA-ում 1972-1977 թվականներին։
Դուայթ Դևիս (բասկետբոլիստ)

**Դուայթ Է. Դևիս** (, ), ամերիկացի պրոֆեսիոնալ բասկետբոլիստ։

## Խաղացողի կարիերա
Խաղացել է ծանր հարձկավողի դիրքում։ Սովորել է Հյուսթոնի համալսարանում։ 1972 թվականի NBA դրաֆթի ժամանակ ընտրվել է «Կլիվլենդ Կավալիերս» ակումբի կողմից՝ 3-րդ համարի ներքո։ Հետագայում հանդես է եկել «Գոլդեն Սթեյթ Ուորիորս» ակումբի կազմում։ NBA-ում, ընդհանուր առմամբ, անցկացրել է 5 մրցաշրջան։ Ընդգրկվել է NBA սկսնակների առաջին հավաքականի մեջ։ NBA կարիերայի ընթացքում, ընդհանուր առմամբ, խաղացել է 340 խաղ, որոնց ժամանակ հավաքել է 2936 միավոր (8,6 մ/խ), կատարել 1991 անդրադարձ, 529 փոխանցում, 139 խլում և 149 բլոկշոտ։

## Ծանոթագրություններ

## Արտաքին հղումներ
* Վիճակագրությունը NBA.com կայքում 

Կատեգորիա:ԱՄՆ-ում ծնվածներ
Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Կլիվլենդ Կավալիերսի բասկետբոլիստներ
Կատեգորիա:Գոլդեն Սթեյթ Ուորիորսի բասկետբոլիստներ
Գազ Շուշիի

**Գազ Շուշիի** (), լոբազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
3-12 սմ բարձրությամբ բազմամյա ճիմ առաջացնող, անցողուն բույս է՝  երկծայր մազիկներով ծածկված։ Ծաղկակիրները բազմաթիվ են, բարակ, գետնատարած։ Ծաղկաբույլը խիտ է։ Ծաղկակիցները նշտարաձև են, ձգված-սրացած, համարյա բաժակին հավասար։ Դրոշը դեղին է, 21-24 մմ երկարությամբ, նավակը՝ մանուշակագույն։ Ունդերը ձվաձև են և կողքերից սեղմված, համարյա բաժակին հավասար։

## Տարածվածություն
Հանդիպում է Սևանի ֆլորիստիկական շրջանում (Սոթք գյուղի շրջակայք)։ Աճում է նաև Լեռնային Ղարաբաղի հանրապետության Շուշի քաղաքի շրջակայքում։

## Էկոլոգիա
Աճում է վերին լեռնային գոտում՝ ծովի մակարդակից 2100-2200 մ բարձրությունների վրա, ժայռոտ տեղերում, քարաթափվածքների վրա։ Ծաղկում է հունիս ամսին, պտղաբերում է հուլիսին։

## Պահպանություն
Կրիտիկական վիճակում գտնվող տեսակ է։ Հայտնի է ընդամենը մեկ պոպուլյացիա՝ 10 կմ²-ից պակաս տարածման և բնակության շրջանների մակերեսով։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։

Պահպանվում է «Սևան» ազգային պարկի պահպանական գոտում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Լոբազգիներ
Կատեգորիա:ՀՀ Կարմիր գրքում գրանցված բույսեր
Մատնունի ուղիղ

**Մատնունի ուղիղ** (), վարդազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա խոտաբույս է, որն ունի 10-30 սմ բարձրություն։ Ցողունները նուրբ են, հիմքից մեկական բարձրացող, վերևում՝ եղանաձև ճյուղավորված և մինչև գագաթ տերևակալած։ Տերևները եռմասնյա են, համարյա մերկ կամ ծածկված եզակի մազիկներով։ Բարակ երկար ծաղկակոթերի վրա գտնվող 10-13 մմ տրամագծով ծաղիկները վառ դեղին են, մեկական, վերին տերևների անոթներից դուրս եկող։ Բաժակաթերթերը և պսակաթերթերը 4-ական են, իսկ առէջները՝ բազմաթիվ։ Ծաղկակալը կիսագնդաձև է։ Պտուղը կազմված է բազմաթիվ ընկույզիկներից։

## Տարածվածություն
Հայաստանում հանդիպում է միայն Լոռու ֆլորիստիկական շրջանում (Ձորագետի վերին հոսանք, Օրան-Լոռի, Կլոր լիճ)։ Աճում է նաև Կովկասում, մասնավորապես Մեծ Կովկասի և Անդրկովկասի արևմտյան հատվածներում, հազվադեպ Դաղստանում, ինչպես նաև Եվրոպայում (բացի հարավային շրջաններից), Արևմտյան Սիբիրում և Հյուսիսային Ամերիկայում։

Բուժական նպատակով օգտագործվում են հատկապես տորֆային ճահիճներից հավաքած յոթնտերևուկներ։ Բուժական նշանակություն ունի բույսի կոճղարմատը։ Այն կարելի է հավաքել բույսի ծաղկման շրջանում։ Բահով հանված կոճղարմատներից, ձեռքով թափահարելով, հեռացվում են հողի մնացորդները և չորացվում բացօթյա կամ քամահարվող տեղում և չորանոցներում։

## Քիմիական կազմը
Պարունակում է դաբաղող նյութեր (որոնք ապահովում են բույսի հիմնական բուժական ազդեցությունը), եթերայուղ, ֆլավոնոիդներ, թթուներ, գլիկոզիդ, մոմ, խեժ։

## Բուժական ազդեցությունը
Ունի դաբաղող, հակաբորբոքային, հյուսվածքների վերականգնումը խթանող ազդեցություններ։ Յոթնտերևուկի կոճղարմատի եփուկը կիրառվում է Էնտերիդների, էնտերոկոլիտների, լուծով ընթացող տարբեր [հիվանդությունների, բերանի և կոկորդի ողողումների, այրվածքների, էկզեմաների, թութքի, մաշկի բորբոքային հիվանդությունների դեպքում։

## Էկոլոգիա
Աճում է միջին լեռնային գոտում՝ ծովի մակարդակից 1500-1800 մ բարձրությունների վրա, խոնավացած տեղերում, լճերի ափերին։ Ծաղկում է հունիս-հուլիս ամսին, պտղաբերում է հուլիս-օգոստոսին։

## Պահպանություն
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։

Չի պահպանվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Վարդազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:Եվրոպայի բուսական աշխարհ
Մատնունի ծիրանավոր

**Մատնունի ծիրանավոր**(), վարդազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա գեղազարդային մետաքսանման առսեղմ թավոտությամբ սպիտակավուն բույս է, որն ունի 6-15 սմ բարձրություն և գլխավոր հաստ առանցքային արմատ։ Արմատամերձ տերևները մատնաձև են, հաստավուն և հակաձվաձև։ Ցողունայինները եռամասնյա են։ Ծաղկաբույլը նոսր է, սակավածաղիկ։ Ծաղիկները 5-15 են, պսակաթերթերն ու բաժակաթերթերը 5-ական են, վառ ծիրանագույն, լավ արտահայտված մուգ գորշ ջղերով։ Պտուղը բազմաընկույզիկ է։

## Տարածվածություն
Հայաստանում հանդիպում է Գեղամի (լեռնագագաթներ՝ Սևսար, Ագուսարկա) և Զանգեզուրի (Լեռնագագաթ՝ Մեծ Իշխանասար) ֆլորիստիկական  շրջաններում։ Աճում է նաև Նախիջևանում։

## Էկոլոգիա
Աճում է ալպյան գոտում՝ ծովի մակարդակից 3300-3500 մ բարձրությունների վրա, քարքարոտ խճաքարոտ զառիթափ լանջերին, քարաթափվածքների վրա։ Ծաղկում է հուլիս-օգոստոս ամսներին, պտղաբերում՝ օգոստոս-սեպտեմբերին։

## Պահպանություն
Կրիտիկական վիճակում գտնվող տեսակ է։ Հարավային Անդրկովկասի էնդեմիկ է։ Տարածման և բնակության շրջաների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված է որպես ոչնչացման սպառնալիքով ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։

Չի պահպանվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Վարդազգիներ
Կատեգորիա:ՀՀ Կարմիր գրքում գրանցված բույսեր
Լեպտունիս մազանման

**Լեպտունիս մազանման** (), տորոնազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բարակ թելանման ցողուններով միամյա խոտաբույս է, որն ունի 10-25 սմ բարձրություն։ Տերևները թելանման են, հավաքված 10-16-ական օղակներով։ Կարմրավուն ծաղիկները մանր են և երկար խողովակով։

## Տարածվածություն
Հայաստանում հանդիպում է միայն Երևանի ֆլորիստիկական շրջանում (Երանոս լեռնագագաթ, Երախի լեռնաշղթա, Զովաշեն գյուղի շրջակայք)։ Տեսակը հանդիպում է նաև Նախիջևանում, Թալիշում, Իրանում Միջին Ասիայում և Աֆղանստանում։

## Էկոլոգիա
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա, չոր քարքարոտ, կրաքարային լանջերին, ֆրիգանման բուսականության մեջ։ Ծաղկում է մայիս ամսին, պտղաբերում՝ հունիսին։

## Պահպանություն
Վտանգված տեսակ է։ Հայտնի է ընդամենը մեկ պոպուլյացիա։ Տարածման շրջանի մակերեսը 100 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Միամյա բույս
Կատեգորիա:Տորոնազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:Վրաստանի բուսական աշխարհ
Ջոն Դրյու (այլ կիրառումներ)

**Ջոն Դրյու** կարող է վերաբերել.

* Ջոն Դրյու (1827-1862), իռլանդացի և ամերիկացի թատրոնի դերասան։
* Ջոն Դրյու (ծնվ. 1950), ամերիկացի դերասան, գրող և պրոդյուսեր։
* Ջոն Դրյու (1809-1957), ամերիկացի աստղաբաշխ։
* Ջոն Դրյու (1883-1977), ամերիկացի բեյսբոլիստ։
* Ջոն Դրյու (ծնվ. 1954), ամերիկացի բասկետբոլիստ, որը խաղացել է NBA-ում 1974-1984 թվականներին։
* Ջոն Դրյու (1853-1927), ամերիկացի թատրոնի դերասան։
* Ջոն Դրյու (1865-1947), ավստրալիացի քաղաքական գործիչ։
Ջոն Լուկաս (այլ կիրառումներ)

**Ջոն Լուկաս** կարող է վերաբերվել.

* Ջոն Լուկաս (ծնվ. 1953), ամերիկացի բասկետբոլիստ, որը խաղացել է NBA-ում 1976-1989 թվականներին։
* Ջոն Լուկաս (ծնվ. 1976), ամերիկացի սցենարիստ և ռեժիսոր։
Յուրի Անդրոպովի կիսանդրի (Մոզդոկ)

**Յուրի Անդրոպովի կիսանդրի** (), հուշարձան Ռուսաստանի Հյուսիսային Օսիայի Հանրապետություն-Ալանիայի Մոզդոկ քաղաքում։ Նվիրված է խորհրդային պետական և կուսակցական գործիչ, 1982-1984 թվականներին ԽՍՀՄ ղեկավար Յուրի Անդրոպովին (1914-1984)։ Կիսանդրին և հուշատախտակը տեղադրված են քաղաքի թիվ 108 դպրոցի մոտ, որը 1984 թվականից կոչվում է նրա անունով։ Հուշարձանի հեղինակն է քանդակագործ Վլադիմիր Խաևը։

*Հասցեն՝* Հյուսիսային Օսիայի Հանրապետություն, ք. Մոզդոկ, Վոկզալնայա փողոց, տուն 34։ Հեռավորությունը քաղաքի կենտրոնից 2,08 կիլոմետր է։

## Պատմություն
Յուրի Վլադիմիրովիչ Անդրոպովի կիսանդրին և հուշատախտակը տեղադրված են քաղաքի թիվ 108 դպրոցի մոտ, որտեղ նա սովորել է 1924-1930 թվականներին։ Հոր մահից հետո նա և մայրը տեղափոխվել են Մոզդոկ, որտեղ նա մեծացել է և ապրել մինչև 1932 թվականը։ Ավարտել է յոթնամյա դպրոցը։ 1930 թվականին նա ընդունվել է կոմերիտմիության շարքերը։ 1930 թվականի օգոստոսից մինչև դեկտեմբեր Յուրի Անդրոպովն աշխատել է սկզբում որպես բանվոր հեռագրատանը, իսկ 1930 թվականի դեկտեմբերից մինչև 1932 թվականի ապրիլ՝ որպես Մոզդոկ կայարանի երկաթուղայինների ակումբի աշակերտ և կինոմեխանիկի օգնական։

1982-1984 թվականներին Յուրի Անդրոպովը եղել է Խորհրդային Միության կոմունիստական կուսակցության գլխավոր քարտուղարը, 1983-1984 թվականներին՝ ԽՍՀՄ Գերագույն խորհրդի նախագահության նախագահ։

Յուրի Անդրոպովի կիսանդրին նրա անունը կրող դպրոցի առջև տեղադրվել է 1995 թվականին։ Քանդակի հեղինակն է Հյուսիսային Օսիայի Հանրապետություն-Ալանիայի ժողովրդական նկարիչ, Կ. Լ. Խետագուրովի անվան պետական մրցանակի դափնեկիր Վլադիմիր Խաևը։

## Ծանոթագրություններ

Կատեգորիա:1995 հիմնադրումներ
Կատեգորիա:Մոզդոկի հուշարձաններ
Կտավախոտ բրգաձև

**Կտավախոտ բրգաձև** (), խլածաղկազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
40-80 սմ բարձրությամբ պարզ ուղիղ ցողուններով բազմամյա գեղազարդային խոտաբույս է։ Կիսացողունագիրկ տերևները թխակապույտ, ձվաձև կամ երկարավուն նշտարաձև են և սուր։ Բոգաձև հասկանման ծաղկաբույլը կոմպակտ է։ Ծաղիկները շատ մեծ են, վառ դեղին։

## Տարածվածություն
Հայաստանում հանդիպում է միայն Ապարանի ֆլորիստիկական շրջանում (Արայի լեռ)։ Աճում է նաև Թալիշում, Արևելյան Անատոլիայում, Հյուսիսարևմտյան Իրանում, Թուրքմենիայում (Կոպետդաղի լեռնաշղթա)։

## Էկոլոգիա
Աճում է միջին լեռնային գոտուց մինչև ենթալպյան գոտի` ծովի մակարդակից 1500-2500 մ բարձրությունների վրա, հրաբխային ժայռերի ճեղքվածքներում, քարաթափվածքներին և ենթալպյան բարձրախոտում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։

## Պահպանություն
Կրիտիկական վիճակում գտնվող տեսակ է։ Արայի լեռում գտնվող միակ պոպուլյացիան մարդածին ուժեղ ճնշման տակ։ Տարածման և բնակության շրջանների մակերեսը 10 կմ²-ից պակաս է։ Տեսակին աճելավայրերի փոփոխության պատճառով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանության գործողություններ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Խլածաղկազգիներ
Կատեգորիա:Ծածկասերմեր
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:Դեկորատիվ բույսեր
Կատեգորիա:ՀՀ Կարմիր գրքում գրանցված բույսեր
Տանձենի Ռադդեի

**Տանձենի Ռադդեի** (), վարդազգիների ընտանիքին պատկանող ծածկասերմ ծառ, որը գրանցված է Հայաստանի Կարմիր գրքում։

## Նկարագրություն
Մոտ 5 մ բարձրությամբ, առանց փշերի ծառ է։ Երկարավուն էլիպսաձև, 6-8 սմ երկարությամբ, 2-4 սմ լայնությամբ տերևները երկու ծայրերում հավասարաչափ ձգված նեղացող են, սուր գագաթով, հավասարաչափ աղեղնասղոցավոր եզրով, ներքևից՝ խիտ թաղիքային թավոտությամբ։ 3-4 սմ երկարությամբ կոթերը թավոտ են։ 2 սմ տրամագծով պտուղները մանր են և գնդաձև, կոթերը՝ պտղից երկար։

## Տարածվածություն
Հայաստանում հանդիպում է Զանգեզուրի (Ներքին Հանդ) և Մեղրու (Վահրավար, Տաշտուն, Լիճքվազ, Լիճք) ֆլորիստիկական շրջաններում։ Հայաստանից բացի աճում է Նախիջևանում։

## Էկոլոգիա
Աճում է միջին լեռնային գոտում` ծովի մակարդակից 1500-1800 մ բարձրությունների վրա, լայնատերև անտառներում, ավելի հաճախ անտառների եզրերին, երբեմն՝ գյուղերի մոտ։ Ծաղկում է ապրիլ-մայիս ամիսներին, պտղաբերում՝ հունիս-օգոստոսին։

## Պահպանություն
Վտանգված տեսակ է։ Հարավային Անդրկովկասի էնդեմիկ է։ Տարածման և բնակության շրջանների մակերեսը 500 կմ²-ից պակաս է։ Տեսակին անտառային էկոհամակարգերի վրա շարունակվող մարդածին ազդեցության պատճառով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Շիկահող» պետական արգելոցում։

## Ծանոթագրություններ

Կատեգորիա:Վտանգված տեսակներ
Կատեգորիա:Վարդազգիներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Ջոն Լուկաս (բասկետբոլիստ)

**Ջոն Հարդինգ Լուկաս II** (, ), ամերիկացի պրոֆեսիոնալ բասկետբոլիստ և մարզիչ։

## Խաղացողի կարիերա
Խաղացել է խաղարկողի դիրքում։ Սովորել է Քոլեջ Պարկի Մերիլենդի համալսարանում։ 1976 թվականի NBA դրաֆթի ժամանակ ընտրվել է «Հյուստոն Ռոքեթս» ակումբի կողմից՝ առաջին համարի ներքո։ Հետագայում հանդես է եկել «Գոլդեն Սթեյթ Ուորիորս», «Վաշինգտոն Բուլեթս», «Սան Անտոնիո Սփըրս», «Միլոուքի Բաքս» և «Սիեթլ Սուպերսոնիքս» ակումբների կազմում։ NBA-ում, ընդհանուր առմամբ, անցկացրել է 14 մրցաշրջան։ Ընդգրկվել է NBA սկսնակների առաջին հավաքականի մեջ (1977)։ Երկու տարի շարունակ ընդգրկվել է NCAA առաջին համաամերիկյան հավաքականի մեջ (1975-1976): NBA կարիերայի ընթացքում, ընդհանուր առմամբ, խաղացել է 928 խաղ, որոնցում հավաքել է 9951 միավոր (10,7 մ/խ), կատարել 2151 անդրադարձ, 6454 փոխանցում, 1273 խլում և 73 բլոկշոտ։

## Կարիերան ԱՄՆ-ի հավաքականում
1974 թվականին Լուկասը ԱՄՆ-ի հավաքականում Պուերտո Ռիկոյում անցկացվող Բասկետբոլի աշխարհի առաջնությունում գրավել է բրոնզե մեդալներ։ 1975 թվականին ԱՄՆ-ի հավաքականում Մեխիկոյում անցկացվող Պանամերիկյան խաղերում դարձել է չեմպիոն։

## Մարզչի կարիերա
Կարիերայի ավարտից հետո մարզել է «Մայամի Թրոպիքս» (USBL) (1992, 1993), «Սան Անտոնիո Սփըրս» (1992-1993, 1993-1994), «Ֆիլադելֆիա-76» (1994-1996), «Կլիվլենդ Կավալիերս» (2001—2003) և Նիգերիայի հավաքականը (2009)։ Բացի դրանից նա գլխավոր մարզչի օգնականի պաշտոնն է զբաղեցրել «Դենվեր Նագեթս» (1998-2001) և «Լոս Անջելես Կլիպերս» (2009-2010) ակումբներում։

## Ծանոթագրություններ

## Արտաքին հղումներ
* Վիճակագրությունը NBA.com կայքում
* Մարզչի կարիերան Basketball-Reference.com կայքում 

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Հյուստոն Ռոքեթսի բասկետբոլիստներ
Կատեգորիա:Գոլդեն Սթեյթ Ուորիորսի բասկետբոլիստներ
Կատեգորիա:Վաշինգտոն Վիզարդսի բասկետբոլիստներ
Կատեգորիա:Սան Անտոնիո Սփըրսի բասկետբոլիստներ
Կատեգորիա:Միլուոքի Բաքսի բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Տախտակադրվագներով ձու

**«Տախտակադրվագներով ձու»** () կամ **«Տասներկու տախտակադրվագ»** (), ոսկերչական ձու, որը դարձավ Կելխի 7 զատկական ձվերից մեկը՝ պատրաստված Կարլ Ֆաբերժեի ընկերությունում ռուս արդյունաբերող Ալեքսանդր Կելխի համար։ Այն ստեղծվել է 1899 թվականին։ Ոսկերչական ձուն Ալեքսանդր Կելխը Զատկի տոնին նվիրել է կնոջը՝ Վարվառա Կելխին։

Այսօր «Տախտակադրվագներով ձու» ոսկերչական ձուն գտնվում է Եղիսաբեթ II թագուհու Թագավորական հավաքածուում (Միացյալ Թագավորություն)։

## Նկարագիր
«Տախտակադրվագներով ձու» ոսկերչական ձուն պատրաստված է դեղին ոսկուց։ Այն զարդարված է ադամանդներով, կանաչ և մեխակագույն թափանցիկ էմալով, սպիտակ անթափանց էմալով։ Ձվի մակերևույթը վերին և ստորին հատվածներում փայլատ ոսկե երիզով բաժանված է վեց պանելի (ընդհանուր՝  12 տախտակադրվագ)։ Դրանք զարդարված են ոսկե պոչերով էմալե վարդերով և թափանցիկ կանաչ տերևներով։ Ձվի ամենալայն հատվածը գոտևորված է ադամանդներով։ Գագաթին մեդալիոն է տեղադրված, որտեղ՝ ադամանդի տակ գրված է «B.T.K.»՝ սեփականատիրոջ անվան, հայրանվան և ազգանվան սկզբնատառերը, իսկ հակադիր ծայրին՝ ստեղծման տարեթիվը՝ «1899»:

## Անակնկալ
«Տախտակադրվագներով ձու» ոսկերչական ձվի անակնկալը կորսված է։

## Պատմություն
«Տախտակադրվագներով ձու» ոսկերչական ձուն պատրաստվել է Ֆաբերժեի ընկերությունում՝ 1899 թվականին։ Ալեքսանդր Կելխը ձուն կնոջը՝ Վարվառա Կելխին է նվիրել նույն թվականի Զատկի տոնին։

1920 թվականին այս ձուն Փարիզում վաճառվում է «A La Vieille Russie»-ի ներկայացուցչին։

1933 թվականին ձուն ձեռք է բերում Միացյալ Թագավորության արքա Գեորգ V-ը և նվիրում կնոջը՝ Մարիա Թեքցի թագուհուն։ Վերջիններից ձուն ժառանգություն է հասնում Եղիսաբեթ II-ին։

## Տես նաև
* Ֆաբերժեի ձվեր

## Ծանոթագրություններ

## Արտաքին հղումներ
* Տախտակադրվագներով ձվի մասին 

Կատեգորիա:1899 աշխատություններ
Կատեգորիա:Ոսկերչություն
Կատեգորիա:Ռուսաստանի պատմություն
Կատեգորիա:Ֆաբերժե
Կատեգորիա:Ֆաբերժեի ձվեր
Ալեքսեյ Նիկոլով

**Ալեքսեյ Նիկոլով** (, ), ռուս լրագրող, RT հեռուստաալիքի գլխավոր տնօրեն։ Նախկինում հեռուստա և ռադիոհաղորդավար, սպորտային մեկնաբան։

## Կրթություն
Ավարտել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանը (1979 թվական) և Մորիս Թորեզի անվան Մոսկվայի օտար լեզուների պետական լեզվաբանական համալսարանը (1981 թվական)։ Լրագրության և մեդիակրթության ամբիոնի պրոֆեսոր։

## Աշխատանքային կարիերա
Մինչև 1996 թվականը աշխատել է որպես մենեջեր, թարգմանիչ, լրագրող։ 1973 թվականից նա համագործակցել է մի շարք թերթերի և ամսագրերի հետ, ազատ գրող, սպորտային լրագրողի (լուսաբանել է մի քանի Եվրոպական առաջնություններ, Ամառային օլիմպիական խաղեր 1988)։ 1990-1993 թվականներին եղել է «Էխո Մոսկվի» ռադիոկայանի ծրագրերի հաղորդավար։ 1998-2008 թվականներին Եվրոսպորտ հեռուստաալիքի սպորտային ծրագրերի վերլուծական մեկնաբան։ 1998 թվականից Golf Digest ամսագրի ռուսական խմբագրության գլխավոր խմբագիր։

1997 թվականից մինչև 2003 թվականը սպորտային նորությունների հաղորդավար, ինչպես նաև ՌԵՆ ՏՎ-ի «Սպորտ սուրհանդակ» և «Ֆուտբոլային սուրհանդակ» հաղորդումների մեկնաբան։ Սպորտային խմբագրության ՓԲԸ «ՌԵՆ ՏՎ հեռուստաընկերության» պրոդյուսեր։

2003-2005 թվականներին Ռոսիա 2 և Սեմյորկա հեռուստաալիքների գոլֆի ռուսական առաջնությունների հեռարձակման պրոդյուսեր և մեկնաբան։

2005 թվականից RT պետական հեռուստատեսության սպորտային բաժնի պետ, գլխավոր տնօրենի առաջին տեղակալ։ 2009 թվականի հոկտեմբերից ՌՏ հեռուստատեսության թողարկած Շահույթ ստանալու նպատակ չհետապնդող կազմակերպություն հանդիսացող «ՏՎ Նովոստի» հեռուստաալիքի գլխավոր տնօրեն։

Նա սովորեցնում է մուլտիմեդիա լրագրություն Միխաիլ Շոլոխովի անվան Մոսկվայի պետական հումանիտար համալսարան։

2010 թվականից ռուսական հեռուստատեսության ակադեմիայի անդամ։ «Լրագրողական հմտությունների համար»՝ Ռուսաստանի լրագրողների միության մրցանակի դափնեկիր։

2016 թվականի մարտին ընտրվել է Միջազգային հեռարձակողների ասոցիացիայի գործադիր կոմիտեի նախագահ։

2017 թվականին նշանակվել է տնտեսագիտական բարձրագույն դպրոցի, մեդիա և դիզայնի հաղորդակցության ֆակուլտետի դեկանի տեղակալ։

Զբաղվում է գոլֆով։ Գլխավորում է golf.ru կայքում հեղինակային սյունաշարը։

Ալեքսեյ Նիկոլովն ունի օսերական արմատներ։ Ամուսնացած է, ունի երկու զավակ և թոռնիկ։

## Պարգևներ
* Ռուսաստանի Դաշնության նախագահի շնորհակալագիր (2013 թվականի սեպտեմբերի 2-ին) *աշխատանքային հաջողության, երկար տարիներ աշխատասեր աշխատանքի և ակտիվ հասարակական գործունեության համար*։

## Ծանոթագրություններ

Կատեգորիա:Մոսկվայի լեզվաբանական համալսարանի շրջանավարտներ
Կատեգորիա:Ռուս լրագրողներ
Կատեգորիա:Ռուս հաղորդավարներ
Խռնդատ բամբակային

**Խռնդատ բամբակային** (), խլածաղկազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
20-50 սմ բարձրությամբ, գորշ սպիտակ թաղիքային թավոտությամբ մոնոկարպիկ բույս է։ Միջին և վերին ցողունային տերևները ձվաձև նշտարաձև են, ներքև սահող, արմատամերձները` նշտարաձև կամ հակաձվաձև, երկարավուն համարյա նստադիր կամ կարճ կոթերով։ Ծաղկաբույլը հասկանման ողկույզ է։ 15-25 մմ տրամագծով ծաղկապսակը դեղին է։

## Տարածվածություն
Հայաստանում հայտնի է միայն Մեղրու ֆլորիստիկական շրջանում, Վարդանաձոր գյուղի շրջակայքում։ Աճում է նաև Կովկասի բոլոր շրջաններում, Արևելյան Անատոլիայում և Իրանում։

## Էկոլոգիա
Աճում է միջին լեռնային գոտում` ծովի մակարդակից 1300-1500 մ բարձրությունների վրա, քարքարոտ լանջերին, ժայռոտ տեղերում, անտառների եզրերին։ Ծաղկում է մայիս-հունիս ամիսներին, պտղաբերում՝ հունիս-հուլիսին։

## Պահպանություն
Վտանգված տեսակ է։ Հայտնի է մեկ պոպուլյացիա, որի տարածման և բնակության շրջանի մակերեսը 10 կմ²-ից պակաս է։ Տեսակին աճելավայրերի պայմանների փոփոխության պատճառով սպառնում է տարածման և բնակության շրջանների կրճատում։ Տեսակի հիմնական տարածման շրջանը գտնվում է Հայաստանի սահմաններից դուրս, հետևաբար սպառնալիքի կատեգորիան իջեցվել է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։

Պահպանություն չի իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Խլածաղկազգիներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Ջամալ Ահմադ Մուհամմադ Ալի ալ-Բադավի

**Ջամալ Ահմադ Մուհամմադ Ալի ալ-Բադավի**, (, ), եմենցի ահաբեկիչ, Ադեն քաղաքում 2000 թվականի հոկտեմբերի 12-ին «Քոուլ» ամերիկյան կործանիչ ականակրի վրա հարձակման գլխավոր կազմակերպիչներից մեկն էր, որի արդյունքում մահացել են 17 ամերիկացի նավաստի։

Երկու անգամ փախել է Եմենի բանտերից, որոնցից մեկի ժամանակ՝ երբ արդեն պատրաստ էր իմ մահվան դատավճիռը։ Մինչ նրան վերացնելը նրա անունը ԱՄՆ Հետաքննությունների դաշնային բյուրոյի կողմից դասվում էր աշխարհի ամենաորոնվող ահաբեկիչների տասնյակում։ Նրա ձերբակալման  վարձատրությունը  կազմում էր մինչև 5 միլիոն դոլար։

## Փախուստ բանտից
Ալ-Բադավին իր առաջին փախուստն իրականացրել է 2003 թվականի ապրիլին, նա այդ ժամանակ փախել է  9 ուրիշ ձերբակալվածների հետ։ Սակայն 2004 թվականի մարտ ամսին նորից բռնվել է։ 2006 թվականի փետրվարի 3-ին  23 դատապարտյալների հետ նորից է փախուստի դիմել։ Այդ օրվանից Ալ-Բադավին գտնվել է միջազգային հետախուզման մեջ։

## Ոչնչացում
2019 թվականի հունվարի 1-ին ոչնչացվել է Եմենում՝ ավիահարվածի հետևանքով։ Մահացել է ավտոմեքենայի մեջ, որտեղ նա մենակ է եղել։ Ավիահարվածի ժամանակ կողմնակի վնաս չի հասցվել։

## Ծանոթագրություններ

Կատեգորիա:Սպանվածներ
Կատեգորիա:Ահաբեկիչներ
Տզզան ճանճը (այլ կիրառումներ)

**Տզզան ճանճը**, կարող է վերաբերել՝
* Տզզան ճանճը, Կոռնեյ Չուկովսկու հեքիաթը,
* «Տզզան ճանճը» (), 1941 թվականին Վլադիմիր Սուտեևի կողմից նկարահանված մուլտֆիլմ ըստ Կ. Ի. Չուկովսկու համանուն հեքիաթի,
* «Տզզան ճանճը», 1960 թվականին ռեժիսորներ Վլադիմիր Սուտեևի և Բորիս Դյոժկինի կողմից ստեղծված մուլտֆիլմ,
* «Տզզան ճանճը», 1976 թվականին Բորիս Ստեպանցևի կողմից ստեղծված մուլտֆիլմ։
Էլդանիզ Զեյնալով

**Զեյնալով էլդանիզ Մամեդ օղլի** (, ), թատրոնի և կինոյի ադրբեջանցի դերասան,  Ադրբեջանի ժողովրդական արտիստ (2000); 1999 թվականին նա արժանացել է Հումայ մրցանակի։

## Կենսագրություն
Էլդանիզ Զեյնալովը ծնվել է 1937 թվականի հունվարի 1-ին։ Միջնակարգ դպրոցում սովորելիս նա հանդես է եկել Ադրբեջանի պետական դրամատիկական թատրոնում մանկական դերերով։ Նա բարձրագույն կրթությունն է ստացել թատերական ինստիտուտում (1956-1962)։ Երբ նա ուսանող էր, նա գլխավոր դեր է խաղացել «Մեկ Հարավային քաղաքում» ֆիլմում։ Ավարտելուց հետո սկսել է աշխատել ակադեմիական դրամատիկական թատրոնում։ Առաջին անգամ նա հանդես է եկել «Գունդյուզ» դերը `« Սևիլ»ում։ Հետագայում թատրոնում և կինոյում նա ստեղծեց անմոռանալի կերպարներ։

Էլդանիզ Զեյնալովը բնորոշ էին դասական և ժամանակակից ադրբեջանական դրամատուրգների, համաշխարհային գրողների, հիմնականում դրամա ստեղծագործություններում և որոշ կոմեդիաներում մի շատ դերերը։ Լավագույններից են՝ «Սևիլ», «Դու միշտ ինձ հետ ես», «Օտելլո», «Խաբեություն և սերը» և այլն։

Էլդանիզ Զեյնալովը արժանացել է 1974 թվականին Ադրբեջանի վաստակավոր արտիստ և 2000 թվականին Ադրբեջանի ժողովրդական արտիստի պատվավոր կոչման։

Էլդանիզ Զեյնալովը մահացել է 2001 թվականի նոյեմբերի 5-ին։

## Ծանոթագրություններ

Կատեգորիա:Ադրբեջանցի դերասաններ
Կատեգորիա:Ադրբեջանական ԽՍՀ ժողովրդական արտիստներ
Նիկողոս Բեդրոսյան

**Նիկողոս Բեդրոսյան** (, ծննդյան և մահվան տվյալները անհայտ են), բուլղարահայ ճարտարապետ, գործել է Բուլղարիայի Ռուսե քաղաքում։

## Կենսագրություն
Նիկողոս Բեդրոսյանը Ռուսե է տեղափոխվել 1880-ական թվականներին։ Առաջին գործը եղել է քաղաքի կոյուղագծերի նախագծումը և կառուցումը։ Տասներեք շենք է նախագծել քաղաքում, որոնցից որոշները համարվում են պետական նշանակության մշակութային հուշարձաններ 1893 թվականին Բեդրոսյանը քաղաքային խորհրդի ճարտարապետական նախագծերով զբաղվելու հավաստագիր է ստացել, որից որոշ ժամանակ անց լքել է քաղաքը։

Նրա աշխատանքներից են Իվան Սիմենովի տունը, Սիմեոն եղբայրների բանկի շենքը (1895), առևտրական և քաղաքագետ Ջոզեֆ Դայնելովի և Գեորգի Մարտինովի (1900) տները։ 1897 թվականին նա կառուցել է տուն, որտեղ ապրել է իր կնոջ՝ Մարիամ Բեդրոսյանի հետ մինչև 1901 թվականը։

## Ծանոթագրություններ

Կատեգորիա:Բուլղարահայ ճարտարապետներ
Կատեգորիա:Ճարտարապետներ այբբենական կարգով
UTC+7

**UTC+7**, ժամային գոտի, որում ժամանակը 7 ժամով առաջ է ընկնում UTC-ից։

## Ամբողջ տարվա ընթացքում
* 
** Ալթայի երկրամաս
** Կրասնոյարսկի երկրամաս
** Կեմերովոյի մարզ
** Նովոսիբիրսկի մարզ
** Տոմսկի մարզ
** Ալթայի Հանրապետություն
** Խակասիա
** Տիվայի Հանրապետություն
* 
*  (արևմտյան մաս)
* 
* 
*  (արևմտյան մաս)
* 

## Ծանոթագրություններ

## Արտաքին հղումներ
* UTC+7 գոտում գտնվող քաղաքներ

Կատեգորիա:Ժամային գոտիներ
Ղարսա բերդը բլիլ է

**Ղարսա բերդը բլիլ է** (հայտնի է նաև որպես՝ *Յաման յար*), հայկական գյուղական պարերգ։ Երգը գրի է առել հայ բանահավաք, երգահան Կոմիտասը։

## Բառեր
Սարերը կանաչ հոտով, յաման յար,
Սիրտս լիքն է կարոտով, յաման յար։
Յարըս ընձնից բեզարած, յաման յար,
Տուն կուգա հանդի մոտով, յաման յար։
Ղարսա բերդը բլիլ է, յաման յար,
Յարըս տակին քնիլ է, յաման յար։
Սարերը կանաչ խոտով, յաման յար,
Սիրտըս լիքն է գարունով, յաման յար։

## Կատարումներ
Երգով Բաալբեկի 1965 թվականի փառատոնին ներկայացել է հայ-լիբանանական պարային անսամբլը։

Պարերգի ջազային տարբերակի մշակումը կատարել է դաշնակահար Տիգրան Համասյանը, որը նաև երգի կատարողն է։ Այն «Կարս 1» անվանումով ներառվել է «Mockroot» ձայնասկավառակի մեջ։

## Արտաքին հղումներ
* Tigran Hamasyan: Mockroot review – a vibrant, personal take on songs from Armenia and beyond
* Armenian Folk Song_ՅԱՄԱՆ ՅԱՐ (Oh'Darling Mine)
* Տիգրան Համասյան- Կարս/ Tigran Hamasyan- Kars

## Ծանոթագրություններ

Կատեգորիա:Հայկական երգեր
Արման Բոշյան

**Արման Արամի Բոշյան** (), հայ քաղաքական գործիչ, 7-րդ գումարման պատգամավոր։ «Իմ քայլը» խմբակցության անդամ։

## Կենսագրություն
Ծնվել է 1986 թվականի օգոստոսի 9-ին Տագանրոգ քաղաքում, ՌԴ։

### Կրթություն
2003 թվականին ավարտել է Ուկրաինայի Հանրապետության Դնեպրոպետրովսկի մարզի Նիկոպոլի շրջանի Չկալովի միջնակարգ դպրոցը։

2007-2009 թվականներին սովորել է Աբովյան քաղաքի Պետական էներգետիկական քոլեջում հաշվապահական հաշվառում և աուդիտ մասնագիտացմամբ։

2009-2014 թվականներին սովորել է Հայաստանի պետական ճարտարագիտական համալսարանում Կապի ձեռնարկությունների տնտեսագիտություն և կառավարում մասնագիտությամբ։ Ստացել է բակալավրի աստիճան։

### Աշխատանքային գործունեություն
2007-2008 թվականներին աշխատել է «Հայփոստ» ՓԲԸ-ում որպես փոստուղեկցորդ։

2008-2010 թվականներին եղել է «Հայփոստ» ՓԲԸ-ի ք. Բյուրեղավանի փոստային բաժանմունքի պետ։

2012-2016 թվականներին աշխատել է «Գասպրինտ» ՍՊԸ-ում, որպես գլխավոր հաշվապահ։

2014-2015 թվականներին աշխատել է «Քաղաքացիական պայմանագիր», վերադարձի հիմնադրամում հաշվապահ։

2017-2018 թվականներին աշխատել է Հայ օգնության ֆոնդի Երեխաների աջակցության կենտրոնում՝ գրասենյակի կառավարիչ։

2018 թվականի հունիսի 15-ից 2019 թվականի հունվարի 9-ը Հայաստանի վարչապետ Նիկոլ Փաշինյանի հրամանով նշանակվել է Սոցիալական ապահովության ծառայության պետ։

### Լեզուների իմացություն
Ռուսերեն, անգլերեն

### Կուսակցական գործունեություն
2013 թվականին եղել է «Քաղաքացիական պայմանագիր» հանրային-քաղաքական միավորման համահիմնադիր։

2015 թվականին «Քաղաքացիական պայմանագիր» հանրային-քաղաքական միավորման հենքի վրա ձևավորված համանուն կուսակցության հիմնադիր անդամ։

2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համագումարի ժամանակ ընտրվել է ՔՊ վարչության անդամ։

### Ընտանիք
Ամուսնացած է, ունի մեկ որդի։

### Այլ տեղեկատվություն
2016 թվականի մայիսին անդամակցել է «Քաղաքացիական պայմանագիր» կուսակցության կամավորական ջոկատին և մեկնել Արցախ։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
UTC+11

**UTC+11**, ժամային գոտի, որում ժամանակը 11 ժամով առաջ է ընկնում UTC-ից։

## Ամբողջ տարվա ընթացքում
*  (Նորֆոլք կղզի)
*  (արևելյան կղզիներ)
* 
** Մագադանի մարզ
** Յակուտիա (հյուսիսարևելյան մաս)
** Սախալինի մարզ
* 
* 
* 
*  (միայն ինքնավար տարածք Բուգենվիլ)

## Ամռանը հարավային կիսագնդում
*  (արևելյան մաս)

## Ծանոթագրություններ

## Արտաքին հղումներ
* UTC+11 գոտում գտնվող քաղաքներ

Կատեգորիա:Ժամային գոտիներ
Սուրբ Գևորգի հուշարձան (Մոզդոկ)

**Սուրբ Գևորգի հուշարձան** (), հուշարձան Ռուսաստանի Հյուսիսային Օսիայի Հանրապետություն-Ալանիայի Մոզդոկ քաղաքում։ Նվիրված է հռոմեական բանակի զինվոր, քրիստոնեության նահատակ, սրբադասված, կաթոլիկ, ուղղափառ, Հայ առաքելական եկեղեցիներում ամենաշատ մեծարվող սուրբ, օս ժողովրդի հովանավոր, ամենահայտնի սուրբ զորավարներից մեկին` Սուրբ Գևորգ Զորավարին։ Տեղադրված է Մոզդոկի Կիրովի փողոցում` Սուրբ Գևորգ Զորավարի անվան պուրակում։

*Հասցեն՝* Հյուսիսային Օսիայի Հանրապետություն, ք. Մոզդոկ, Սուրբ Գևորգի զբոսայգի։ Հեռավորությունը քաղաքի կենտրոնից 1,16 կիլոմետր է։

## Պատմություն
Սուրբ Գևորգ Զորավարը համարվում է օս ժողովրդի հովանավորը։ Նա խիզախ մարտիկ է, որը ճանապարհին միշտ պաշտպանում է ճամփորդներին, նա աղքատների և անապահովների պաշտպանն է, ծառայում է Աստծո և մարդկանց միջև միջնորդ։

## Նկարագրություն
Սուրբ Գևորգի բրոնզե քանդակագործական հորինվածքը նրան պատկերում է ձիուն նստած` խաչաձև նիզակը օձի երախը խրելիս։ Ձիաքանդակը կանգնած է քարակույտ հիշեցնող պատվանդանի վրա։

## Հուշարձանը փոստային ծրարի վրա
2013 թվականին Ռուսաստանի փոստը թողարկել է Մոզդոկի 250-ամյակին նվիրված փոստային նամականիշված ծրար, որի վրա պատկերված է Սուրբ Գևորգի հուշարձանը։ Ծրարի դիզայնի հեղինակն է Խ. Բետրեդինովան։ Այն թողարկվել է 500000 օրինակով։ Ձևաչափը` 110×220։

## Ծանոթագրություններ

Կատեգորիա:Մոզդոկի հուշարձաններ
UTC+8

**UTC+8**, ժամային գոտի, որում ժամանակը 8 ժամով առաջ է ընկնում UTC-ից։

## Ամբողջ տարվա ընթացքում
* 
** Իրկուտսկի մարզ
** Բուրյաթիա
* 
*  (կենտրոնական և արևելյան մաս)
* 
* 
* 
* 
* 
* 
*  (կենտրոնական մաս)
*  (արևմտյան մաս)

## Արտաքին հղումներ
* UTC+8 գոտում գտնվող քաղաքներ

Կատեգորիա:Ժամային գոտիներ
UTC-2

**UTC-2**, ժամային գոտի, որում ժամանակը 2 ժամով ետ է ընկնում UTC-ից։

## Ամբողջ տարվա ընթացքում
*  (Ատլանտիկ օվկիանոսի կղզիներ)
*  (Հարավային Ջորջիա և Հարավային Սանդվիչյան կղզիներ)

## Ամռանը հյուսիսային կիսագնդում
*  (կղզու մեծ մասը, ներառյալ հարավային, արևմտյան և հյուսիս-արևմտյան մասերը (բացի Թուլեում գտնվող ռազմաօֆդային բազայի)
*  (Սեն Պիեռ և Միքելոն)

## Ամռանը հարավային կիսագնդում
*  (հարավային և արևելյան մասեր)
* 

## Ծանոթագրություններ

## Արտաքին հղումներ
* UTC-2 գոտում գտնվող քաղաքներ

Կատեգորիա:Ժամային գոտիներ